২০ দলীয় জোট গঠনের দুই বছরের মাথায় প্রথম জোট ভাঙার আঘাত লাগে। ২০১৪ সালে তৎকালীন জোটের উল্লেখযোগ‌্য নেতা প্রয়াত শেখ শওকত হোসেন নিলুর নেতৃত্বধীন এনপিপি জোট ছেড়ে বেরিয়ে যায়। অভ‌্যন্তরীণ দ্বন্দ্বে এ ঘটনা ঘটে। তবে এনপিপির তৎকালীন মহাসচিব ড. ফরিদুজ্জামান ফরহাদ নিজেকে দলের চেয়ারম্যান ঘোষণা দিয়ে ২০ দলীয় জোটের সঙ্গে থাকার ঘোষণা দেন। তার সঙ্গে দলটির বড় একটি অংশ রয়ে যায় বিএনপির নেতৃত্বাধীন জোটে। ফলে সংখ‌্যার দিক দিয়ে অক্ষুন্ন থাকে ২০ দলীয় জোট।